*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.  §)

**Grozījumi Ministru kabineta** **2016. gada 23. februāra noteikumos Nr. 108**

**“Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām”**

*Izdoti saskaņā ar Latvijas Republikas
valsts robežas likuma 11. panta trešo daļu*

Izdarīt Ministru kabineta 2016. gada 23. februāra noteikumos Nr. 108 “Kārtība, kādā ārvalstu karakuģi ienāk un uzturas Latvijas Republikas teritoriālajā jūrā, iekšējos ūdeņos un ostās un iziet no tām” (Latvijas Vēstnesis, 2016, 39. nr) šādus grozījumus:

1. Papildināt 3. punktu ar teikumu šādā redakcijā:

“NATO un Eiropas Savienības (turpmāk – ES) dalībvalstu karakuģiem Ārlietu ministrijas ienākšanas atļauja Latvijas Republikas teritoriālajā jūrā, iekšējos ūdeņos un ostās nav nepieciešama.”

1. Izteikt II. nodaļas nosaukumu šādā redakcijā:

“**II. Ārvalstu karakuģu, izņemot NATO un ES dalībvalstu karakuģu, ienākšana un iziešana**”

1. Izteikt 7., 8. un 9. punktu šādā redakcijā:

“7. Ārlietu ministrija nosūta Aizsardzības ministrijai šajos noteikumos noteiktajā kārtībā saņemtos ienākšanas atļaujas pieprasījumus.

8. Aizsardzības ministrija atbilstoši kompetencei izvērtē ienākšanas atļaujas pieprasījumu un ne vēlāk kā septiņas darbdienas pirms plānotā ārvalsts karakuģa reisa vai šo noteikumu [6. punktā](https://likumi.lv/ta/id/280495#p6) minētajā gadījumā – ne vēlāk kā divas dienas pirms plānotā ārvalsts karakuģa reisa sniedz atzinumu Ārlietu ministrijai. Ārlietu ministrija pieņem lēmumu par ienākšanas atļaujas izsniegšanu vai atteikumu izsniegt ienākšanas atļauju.

9. Ārlietu ministrija par pieņemto lēmumu diplomātiskā ceļā rakstiski informē ienākšanas atļaujas pieprasītāju un Nacionālos bruņotos spēkus. Ja uz ārvalsts karakuģa ir pasažieri, Nacionālo bruņoto spēku komandieris vai viņa pilnvarota persona informē Valsts robežsardzi par plānoto karakuģa ienākšanas laiku un vietu.”

1. Papildināt 15. punktā aiz vārdiem “saskaņotā veidā” ar vārdiem “, ja nepieciešams,”.

5. Izteikt IV. nodaļas nosaukumu šādā redakcijā:

“**IV. NATO un ES dalībvalstu karakuģu ienākšana**

6. Izteikt 27. 28. un 29.punktu šādā redakcijā:

“27. NATO un ES dalībvalstu karakuģa komandieris vai karakuģu grupas komandieris, vai viņa pilnvarots pārstāvis 30 dienas iepriekš, bet ne vēlāk kā 48 stundas pirms kuģa reisa elektroniski iesniedz Nacionālajiem bruņotajiem spēkiem informāciju par NATO un ES dalībvalstu karakuģa ienākšanu Latvijas teritoriālajā jūrā, iekšējos ūdeņos un ostā un nepieciešamo uzņemošās valsts atbalstu (pielikumā).

28. Ja nepieciešama steidzama rīcība, šo noteikumu 27. punktā minētās informācijas iesniegšanas laiku var samazināt līdz laikam, par kuru karakuģa komandieris vai karakuģu grupas komandieris, vai viņa pilnvarots pārstāvis ir vienojies ar Nacionālajiem bruņotajiem spēkiem.

29. Ja uz NATO un ES dalībvalsts karakuģa, tam ienākot Latvijas Republikas ostā vai izejot no ostas, atrodas personas, kuras nepieder NATO un ES dalībvalstu karakuģa komandai, Latvijas Republikas Nacionālie bruņotie spēki, saņemot informāciju, nekavējoties par to informē Valsts robežsardzi un saskaņo robežpārbaudes vietu un laiku.”

6. Papildināt noteikumus ar pielikumu šādā redakcijā:

“Pielikums

Ministru kabineta

2016. gada 23. februāra

noteikumiem Nr. 108

**Informācija par NATO un ES karakuģu ienākšanu**

**Latvijas Republikas teritoriālajā jūrā, iekšējos ūdeņos un ostās un iziešanu no ostām**

**Sūtīt uz :**

**LVA.MOC@mil.lv****;** **NAFCP@mil.lv**

Pieteicējs \_\_\_\_\_\_\_\_\_\_\_\_\_\_\_\_\_\_\_\_\_

Datums (dd.mm.gggg*)* \_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| 1. | Katra karakuģa valstspiederība, karakuģu skaits un tips  |  |
| 2. | Katra karakuģa ienākšanas mērķis Latvijas teritoriālajā jūrā  |  |
| 3. | Katra karakuģa mērķa osta Latvijā un uzturēšanās ilgums Latvijā |  |
| 4.  | Vizītes tips (formāla/neformāla,/rutīnas) |  |
| 5. | Katra karakuģa ienākšanas Latvijas teritoriālajā jūrā datums, pulksteņlaiks (GMT), ienākšanas vietas pozīcija  |  |
| 6. | Katra karakuģa nosaukums, borta numurs un starptautiskais izsaukuma signāls |  |
| 7. | Katra karakuģa raksturlielumi: garums, iegrime, platums (m), ūdensizspaids (t) |  |
| 8. | Karakuģu grupas komandiera un katra karakuģa komandiera dienesta pakāpe, vārds, uzvārds, virsnieku skaits, personāla skaits uz kuģa, uz karakuģa esošie valstu pārstāvji, kuri nav ES vai NATO valstu pārstāvji |  |
| 9. | Pēdējā osta pirms ienākšanas Latvijas teritoriālajā jūrā |  |
| 10.  | Nākamā osta pēc iziešanas no Latvijas teritoriālās jūras |  |
| 11. | Katra karakuģa plānotais laiks iziešanai no Latvijas teritoriālās jūras un iziešanas vietas pozīcija |  |
| 12. | Katra karakuģa radiosakaru frekvences, elektromagnētiskās emisijas jaudas un izmantošanas plāns  |  |
| 13. | Kontaktpersonas pirms un vizītes laikā dienesta pakāpe, vārds, uzvārds, telefona numurs, e-pasta adrese |  |
| 14. \*\* | Katra karakuģa apkalpojošais kuģa aģents Latvijā  |  |
| 15.  | Papildu informācija |  |

Paraksts\* *\_\_\_\_\_\_\_\_\_\_\_\_\_\_\_\_\_\_\_\_*

Datums (dd.mm.gggg) \_\_\_\_\_\_\_\_\_\_\_\_\_\_\_\_\_\_\_\_

Zīmoga vieta (“z.v.”) *\_\_\_\_\_\_\_\_\_\_\_\_\_\_\_\_\_\_\_\_*

Piezīmes:

\* Dokumenta rekvizītus “datums”, „paraksts” un “zīmoga vieta” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

\*\* Aizpilda tikai gadījumos, ja karakuģis ienāk Latvijas ostā”

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks

Iesniedzējs:

Ministru prezidenta biedrs,

aizsardzības ministrs A. Pabriks

Vīza:

Valsts sekretārs J. Garisons